紀純

紀純，字一之，號誠軒，河南彰德府磁州人，明朝政治人物。

生平 
與安阳崔太史後渠、林虑馬都憲柳泉齊名，稱“鄴下三俊”。治《詩經》，行一，由國子生中式丁卯科（1507年）河南鄉試第十名舉人，年四十五歲中式嘉靖二年（1523年）癸未科會試第二百四十九名，第三甲第二十一名進士。初授户部浙江司主事，转运延绥军需三十万，丝毫不取。轉本部郎中，嘉靖十一年（1532年）遷四川保宁府知府，十六年升陕西按察司副使，备兵西宁。年踰耳顺，谢事致仕归，嘉靖二十九年卒，享年七十五。所著有《四書诗经講義》、《策學集》、《成相正録》、《保宁志》、《燕石珍藏》等集，祀乡贤祠《磁州志》：紀純，字一之，傑長子。生而颖異，長與安阳崔太史後渠、林虑馬都憲柳泉齊名，稱鄴下三俊。登嘉靖癸未科進士，初授户部主事，治操廉洁，任職勤恪。轉本部郎中，遷四川保宁知府，比至郡，值久旱，乃歎曰：吾始下車，豈可坐視民瘼。遂斋沐宿壇禱祈，而雨随應。及冬少雪，又为祈，雪辄降。郡有疑狱，为原情宽宥。及入觐，郊外数人跪擁流涕，詢之皆前日全活罪人也。郡以絲織为業，前後官来未有不染指者，纯居三年，一無所取。升陕西按察司副使，兵备西寧，誠心實政，恩威兼濟，彝夏咸服。嘗巡邊塞西山隘口，以絶敵人窥伺之路。致政歸，纯生平誠一無偽，重厚間默，接人謙恭有禮，不立崖岸，博學好著書，所著有《四書诗经講義》、《策學集》、《成相正録》、《保宁志》、《燕石珍藏》等集，祀乡贤祠。嘉靖三十二年《磁州志》－27 卷四艺文：副使陳與音撰《纪公墓志铭》：诚轩公未第时，与安阳崔太史后渠、林虑马都宪柳泉齐名邺下，时称“三俊”。予汲生去磁伊迩，尝慕其名，而与之游。厥后俱官于朝，相与益密。其子行简以予知公之深，持状请志，义弗获辞。 谨按纪氏谱，系原真定府饶阳县人。高祖普旺避乱至磁，底于讲武城居焉。旺生麟，为磁著姓。麟生骖，赠监察御史。骖生杰，登成化乙未进士，任南京广东道御史，配李氏，封孺人。生三子，长即公，名纯，字一之；次绶，赵府典膳；季约，安庆府学教授。公生而颖异，少从侍御公宦游南都，缙绅先生咸重之。正德丁卯，领河南乡荐亚魁。嘉靖癸未，始登状元姚君涞榜进士，时年几知命。初授户部浙江司主事，转运延绥军需三十万，而秋毫不取，大得司徒之奖。进呈内帑浙银十九千，而正额如数，不听阉人之求。公之廉介有如此者。 壬辰岁，以郎中出守保宁，管辖二州九县。公奉命入蜀。比至郡，天乾久甚，乃叹曰：“吾始下车，岂可坐视民瘼？”遂斋沐宿坛祷雨，而雨至，民有《随车甘雨》之歌。及冬祈雪，而雪又至，民有“三白兆丰”之庆。士大夫相继献诗赋者甚众。府有疑狱数起，公多原情宽宥。及入觐，郭外道傍数人跪拥流涕者，公询其故，皆前日全活罪人也。黄门沈龙山序曰：“重罪之外，不轻笞一人；常赎之外，不滥罚一钱。”公之仁恕有如此者。 丁酉，陞陕臬宪副，奉勅兵备西宁。西宁夷夏交集，号称难治。公推心置腹，恩威兼济。一日携崔参将巡边，见西山隘口，曰：“此胡骑出没处也，不塞此口不息此患。”遂谋塞之。抚按嘉其懋绩，刻石勒功。大参李少石记曰：“起夫三千人，期月成版筑之功；略地四十里，西人荷宁宇之赖。”公之谟猷有如此者。 年踰耳顺，谢事家居。课读子孙之暇，与二三同志结为诗社，唱和音律，歌咏太平，其所作有“雕蟲文士能投笔，射虎将军早挂冠。独对青山歌一曲，胸中还着五湖宽”之句。间居端坐书屋，启户垂簾，驰骋古今。翻阅经史，俯读仰思，而不自以为劳；隆冬盛暑，而不自以为倦；皓首苍颜，而不自以为年数之不足。亲友有爱公者劝之曰：“公老矣，正宜颐养天和，何乃自苦如此！”徐应之曰：“人各有所好。吾所好者惟书，足以益人神智，虽成癖弗辞也。”其所著作，明道学有《四书朱诗讲义》，通世故有《策学集成》，变士习有《相正录》，昭鉴戒有《保宁志》，而其味性情有《燕石珎藏》《抱甕集》等作。公之好学有如此者。 大渐之夕，子孙满前，恳求遗嘱，但曰：“汝辈能读书，继吾志，吾虽逝无遗恨矣。”语毕而终于正寝。呜呼痛哉！公生于成化丙申十月初四日，卒于嘉靖庚戌三月十一日，享年七旬有五。配武氏，赠安人，先公卒。生二子，长即行简，廪膳生员；次曰行道，先卒。女一，适义官李时功。继室陈氏，先卒，生女一，适监生王琚。晚娶李氏，无出。孙三，曰述曰遂曰迪，述为庠生。择十月初十日葬于讲武城祖塋之次。铭曰： 大夫生为磁之良，没而葬于漳水阳。　　风完气萃过北□，千禩万叶为佳藏。。

家族 
曾祖紀麟。祖父紀驂，贈監察御史。父紀傑，南京监察御史。母李氏，封孺人；继母李氏。慈侍下。弟纪绶，赵府典膳；纪约，安庆府学教授。從兄爵、相、鉞、宗、仁、隆；從弟奎、資、臣、讓。

生二子，长子纪行简，廪膳生员；次子纪行道，先卒。孫纪述、纪遂、纪迪。

 参考资料 

Category:磁州人
C
Category:明朝戶部主事
Category:明朝戶部郎中
Category:明朝保寧府知府
Category:明朝陝西按察司副使